Лука Хени је у марту 2019. интерно изабран од стране швајцарског јавног емитера SFR за представника Швајцарске са песмом "She Got Me" за Песму Евровизије која се одржала у Тел Авиву, Израел. Наступио је 4. у другој полуфиналној вечери, одакле је као четвртопласирани обезбедио својој земљи пролазак у финале, након претходних 5 неуспешних учествовања. У финалној вечери је наступио 24, где је био 7. према гласовима жирија и 5. према гласовима публике. У завршници такмичења остварио је 4. позицију са освојених 364 поена, постигавши тако најбољи резултат за Швајцарску још од 1993. године.